Levizsgáztak a leendő jegyzőkönyvvezetőink | Szegedi Röplabda Sportegyesület
Levizsgáztak a leendő jegyzőkönyvvezetőink
Megjelent: 2018. december 3., hétfő
Izgatottan várjuk az eredményeket!
Vasárnap a serdülő leány és a PTE-PEAC NB II-es férfi mérkőzésen is a pálya mellett sorakozva ültek a jövő jegyzőkönyvvezetői.
Nemcsak a gyakorlatban mutatták meg eddigi tudásukat a résztvevők, hanem a szélső pályán berendezett alkalmi tanteremben az elméleti írásbeli vizsgára is sor került vasárnap a Lila iskola tornatermében.
Pontban 14 órakor Bátkai-Katona Ágnes és Nagy Kornél kiosztotta a vizsgalapokat, izgulás csak 1-2 szorgos diákon látszódott, edzőink és játékosaink többnyire felkészülten és nyugodtan vágtak neki a feladatlapok kitöltésének.
Míg a középső pályán a felnőtt csapat játékosai már melegítették a hidegtől átfagyott izmaikat, addig a függöny túloldalán az agytekervények és a tollak kattogásától volt hangos a térfél.
A gyakorlati jegyzőkönyvvezetői vizsgát a Szegedi RSE - PTE-PEAC mérkőzésen vihették véghez a résztvevők, ahol bár súlyosabb szabálytalanságokat nem tudtak gyakorolni több szetten át, így is volt dolguk a vizsgázónak. A második szettben a szegediek páros cserét kértek, ám az egyik játékosunk figyelmetlenségére a saját táblájával a kezében állt a pálya szélére. Adott volt hát az alkalom, és hogy a vizsgázó jegyzőkönyvvezetőinknek se legyen olyan könnyű dolga, a neves Hóbor Béla játékvezető úr sárga lapot osztott ki a csapat számára játékkésleltetésért, ami kisebb zavart okozott az amúgy nyugodt állóvízbe.
Hogy ki mennyire törte a fejét a vizsgalapok fölött, megtudhatjuk kapcsolódó képgalériánkból!
Jegyzőkönyvvezető tanfolyam a Lila iskolában 2018.12.02.